Diari Oficial de la Generalitat Valenciana


Sumari del DOGV 3770, del 13-06-2000 (2000/4652)

RESOLUCIÓ de 5 de maig de 2000, del conseller d'Obres Públiques, Urbanisme i Transports per la qual s'informa favorablement la modificació de les normes subsidiàries de Llanera de Ranes relativa a la reclassificació d'un sector industrial i l'homologació d'aquest i s'aprova definitivament la modificació de les normes subsidiàries de Llanera de Ranes relativa a la reclassificació d'un sector industrial i l'homologació d'aquest.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3770

Data del DOGV
:   13-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4652


Data del document
:   05-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Llanera de Ranes
    * pla d'urbanisme

RESOLUCIÓ de 5 de maig de 2000, del conseller d'Obres Públiques, Urbanisme i Transports per la qual s'informa favorablement la modificació de les normes subsidiàries de Llanera de Ranes relativa a la reclassificació d'un sector industrial i l'homologació d'aquest i s'aprova definitivament la modificació de les normes subsidiàries de Llanera de Ranes relativa a la reclassificació d'un sector industrial i l'homologació d'aquest. [2000/X4652]
  
Vist l'expedient relatiu a la modificació de les normes subsidiàries de Llanera de Ranes (València), referida a la reclassificació d'un sector industrial i l'homologació d'aquest, i de conformitat amb els següents:
  
Antecedents de fet
  
Primer. El projecte es sotmeté a informació pública per mitjà d'acord del ple de l'Ajuntament en sessió celebrada el dia 30 de setembre de 1999. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 30 de desembre de 1999.
  
Segon. El projecte consta de modificació de normes subsidiàries, homologació, ordenació detallada i Estudi d'Impacte Ambiental.
  
Tercer. En data 24 de gener de 2000, es sol·licità informe a la Demarcació de Carreteres de l'Estat del Ministeri de Foment. Fins a la data, no s'ha rebut aquest informe. No obstant això, l'Ajuntament de Llanera de Ranes remeté còpia de l'acta de transferència d'un tram de l'antiga carretera CN-430 a l'esmentat municipi, de data 13 de maig de 1997.
  
Quart. El director general d'Urbanisme i Ordenació Territorial resolgué, en data 1 de març de 2000, no elevar al ple de la Comissió Territorial d'Urbanisme l'expedient de referència, fins que s'emetera la Declaració d'Impacte Ambiental; sense perjudici d'això, s'emetia informe previ de caràcter favorable.
  
Cinqué. La Direcció General de Planificació i Gestió del Medi de la Conselleria de Medi Ambient emeté Declaració d'Impacte Ambiental favorable, en data 15 de febrer de 2000.
  
Sisé. Llanera de Ranes disposa de normes subsidiàries aprovades definitivament per la Comissió Territorial d'Urbanisme de València, en data 29 de novembre de 1988.
  
Seté. La Comissió Territorial d'Urbanisme de València, en la sessió del dia 29 de març de 2000, adoptà l'acord d'informar favorablement la modificació de les Normes Subsidiàries de Llanera de Ranes, relativa a la reclassificació d'un sector industrial i l'homologació d'aquest i elevar al conseller d'Obres Públiques, Urbanisme i Transports l'expedient per a l'aprovació definitiva.
  
Fonaments de dret
  
Primer. La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
La documentació està completa, a l'efecte del compliment del que preceptua l'article 27 de la LRAU. S'acompanya documentació gràfica de refosa, tal com exigeix l'article 28 in fine de la LRAU.
  
Segon. Quant al fons de l'assumpte, l'objecte del projecte és la reclassificació d'una zona de sòl no urbanitzable a sòl urbanitzable amb ordenació detallada, per al desenvolupament d'un polígon industrial.
  
Es tracta d'una zona de sòl no urbanitzable de protecció agrícola, de 107.548 m2 de superfície, situada al nord del nucli urbà, al costat de la carretera de Madrid (antiga carretera N-430).
  
Es justifica la idoneïtat de l'emplaçament per la facilitat de connexió a l'Autovia N-430, la topografia del terreny i la proximitat de connexió de les infraestructures necessàries.
  
Es disposen les zones verdes i dotacions en la vora amb el sòl urbà, com a pantalla entre el nou polígon industrial i la unitat d'execució UA-5 que, a pesar de tenir en les normes vigents un ús industrial, té ja consolidades edificacions residencials.
  
Es justifica la inexistència de sòl industrial vacant en el planejament vigent, ja que les Normes Subsidiàries únicament qualifiquen dos emplaçaments industrials en sòl urbà, de grandària reduïda i que ja estan consolidats, i dues unitats d'actuació (UA-4 i UA-5) que, a pesar del seu destí industrial segons el Pla, tenen ja implantades edificacions residencials que aconsellen la seua transformació a sòls residencials, tal com s'està plantejant en el nou Pla General.
  
Les determinacions principals del document d'homologació són les següents:
  
- Delimitació del sector: el perímetre del sector es configura amb l'antiga carretera nacional i vials perimetrals, tal com admet l'article 17.2.B del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
- Xarxa primària: únicament es considera com a tal la carretera de Madrid (antiga carretera N-430) que fou cedida a l'Ajuntament de Llanera de Ranes.
  
- Aprofitament tipus: es delimita una única àrea de repartiment, l'aprofitament tipus del qual és de 0,80765 m2t/m2s (coincideix amb l'índex d'edificabilitat bruta, ja que la xarxa primària constituïda per la carretera de Madrid s'exclou del càlcul de l'aprofitament tipus per ser un terreny dotacional públic existent ja afectat al seu destí, conforme amb l'article 64.2 de la LRAU).
  
- Condicions de connexió: s'estableix una seqüència lògica de desenvolupament (primer la UE-1 i posteriorment la UE-2) i les condicions de connexió de cada una de les unitats d'execució, entre les quals destaca l'execució de l'enllaç amb la carretera de Madrid en l'execució de la UE-1.
  
L'ordenació proposada es resumeix en el quadre de característiques següents:
  
 QUADRE RESUM DE CARACTERÍSTIQUES
  
 Parcel·les industrials 64.430 m2s 60%
  
 PARCEL·LES PRIVADES 64.430 m2s 60%
  
 Zones verdes 11.529 m2s 11%
  
 Dotacional públic 4.374 m2s 4%
  
 Xarxa viària secundària 27.214 m2s 25%
  
 XARXA SECUNDÀRIA 43.117 m2s 40%
  
 SUPERFÍCIE COMPUTABLE DEL SECTOR 107.548 m2s 100%
  
 Xarxa viària primària 6.550 m2s
  
 SUPERFÍCIE TOTAL DEL SECTOR 114.098 m2s
  
 Índex d'edificabilitat bruta (industrial) 0,80963 m2t/m2s
  
 Edificabilitat bruta (industrial) 86.980 m2t
  
 Aprofitament tipus 0,80076 m2t/m2s
  
 Índex d'edificabilitat neta (industrial) 1,35 m2t/m2s
  
L'actuació es configura com un únic sector que es subdivideix en 2 unitats d'execució. Per a cada unitat d'execució s'estableix la corresponent fitxa de gestió; en aquestes, es fixen les condicions de connexió i integració i la seqüència lògica de desenvolupament que, en aquest cas, és evident que determina el desenvolupament de la UE-1 abans de la UE-2. És important destacar que la proporció de cessions dotacionals és la mateixa en les dues unitats d'execució.
  
Tercer. Respecte a la protecció agrícola dels terrenys, s'indica que la consideració com a sòl no urbanitzable protegit no correspon amb el concepte de sòl protegit que defineix la Llei 4/1992 de la Generalitat Valenciana, de 5 de juny, sobre Sòl No Urbanitzable, ja que aquella protecció agrícola es va establir en funció dels criteris establits en la legislació estatal que va servir de referència per a l'aprovació de les normes subsidiàries vigents. La consideració d'aquests terrenys segons la Llei del Sòl No Urbanitzable vigent seria, més aviat, com a sòl no urbanitzable comú d'ús agrícola en lloc de sòl no urbanitzable d'especial protecció. En qualsevol cas, la Declaració d'Impacte Ambiental de 15 de febrer de 2000, de caràcter favorable, ha considerat adequada la reclassificació proposada.
  
Quart. Respecte de l'ordenació detallada hem de fer les apreciacions següents:
  
L'ordenació de la zona s'estructura a partir de dos eixos viaris principals (carretera de Madrid i ronda) que delimiten les dues unitats d'execució. Es configura una pantalla entre el polígon i el nucli urbà limítrof integrada per zones verdes i equipaments; d'aquesta manera, també es potencia la utilització de les dotacions públiques, en situar-les al costat del nucli urbà i pel fet d'emplaçar juntes les zones verdes i els equipaments.
  
El compliment dels estàndards dotacionals de la xarxa secundària es justifica en el quadre següent:
  
ESTÀNDARD RPCV PLA COMPLEIX
  
Zones verdes 10% 10.755 m2s 11% 11.529 m2s SÍ
  
Dotacions públiques 40% 43.020 m2s 40% 43.117 m2s SÍ
  
Places aparcament 290 places 494 places SÍ
  
Cinqué. En el projecte s'indica que actualment existeix en la zona una edificació tipus nau de gran envergadura, en la qual s'exerceixen usos industrials, i unes edificacions d'emmagatzematge de dimensions més reduïdes. En l'Estudi d'Impacte Ambiental s'inclouen fotografies de les naus industrials existents en l'àmbit d'actuació.
  
En l'informe previ del director general d'Urbanisme i Ordenació Territorial s'instava que s'havia d'indicar si les esmentades implantacions industrials disposen de les autoritzacions corresponents i, si no és així, l'expedient es consideraria com una modificació de planejament que ve a legalitzar actuacions urbanístiques irregulars. En aquest cas, resultaria d'aplicació l'article 55.6 de la LRAU, que exigeix informe favorable previ del Consell Superior d'Urbanisme.
  
Atés que no s'ha presentat cap nova documentació relativa a aquest punt, ha d'entendre's que ens trobem en el supòsit anteriorment indicat, que exigeix la tramitació qualificada ja referida.
  
En conclusió a tot l'anterior ha d'assenyalar-se que la nova ordenació satisfà els principis rectors de l'activitat urbanística, així com els estàndards legals de qualitat de l'ordenació.
  
Sisé. Les determinacions contingudes en la modificació de les Normes Subsidiàries i en l'homologació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU, i s'ajusten a la Instrucció de Planejament 1/1996.
  
Seté. Per tractar-se d'una modificació de planejament que ve a legalitzar actuacions urbanístiques irregulars, s'exigeix informe favorable previ del Consell Superior d'Urbanisme, de conformitat amb el que estableix l'article 55.6 de la Llei Reguladora de l'Activitat Urbanística. Ara bé, com aquest Òrgan encara no s'ha constituït, s'aplica la disposició transitòria novena de la LRAU, segon la qual l'exercici de les funcions assignades al Consell Superior d'Urbanisme correspon al conseller competent en matèria d'Urbanisme, amb informe previ de la Comissió Territorial d'Urbanisme.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i a més els de general i pertinent aplicació, resolc:
  
Primer
  
Informar favorablement la modificació de les normes subsidiàries de Llanera de Ranes relativa a la reclassificació d'un sector industrial i l'homologació d'aquest.
  
Segon
  
Aprovar definitivament la modificació de les Normes Subsidiàries de Llanera de Ranes relativa a la reclassificació d'un sector industrial i l'homologació d'aquest.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquest, de conformitat amb el que preveu l'article 10 i 46 de la Llei reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 5 de maig de 2000.- El conseller d'Obres Públiques, Urbanisme i Transports: José Ramón García Antón.
  
Conselleria de Cultura i Educació